b'\n_START_ARTICLE_\nIngebrigt Vik museum\n_START_SECTION_\nBakgrunn\n_START_PARAGRAPH_\nDa Ingebrigt Vik d\xc3\xb8de i 1927 testamenterte han sin kunstneriske produksjon, tilsammen over hundre skulpturer, til hjembygden sin. Museet ble opprinnelig utformet av arkitekt Torgeir Alvsaker som et mausoleum, et sentralbygg med en oktogonal rotunde. Museet ble innviet i 1934.\n_START_SECTION_\nEndringer\n_START_PARAGRAPH_\nSiden \xc3\xa5pningen har museet blitt ombygget to ganger. I 1954 ble de to nisjene ved inngangspartiet bygget. I forbindelse med etableringen av kunsthuset Kabuso, ble museet p\xc3\xa5bygget etter tegninger av Hille Strandskogen Arkitekter. For \xc3\xa5 knytte de to byggene sammen har en brukt samme materialtype som p\xc3\xa5 Kabuso._NEWLINE_Museet er i dag en del av stiftelsen Hardanger og Voss museum.'